gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 9178, del 21-09-2021 (2021/9085)

Convocatòria i bases reguladores del procés selectiu per a cobrir una plaça de tècnic o tècnica de suport.
----------------------------------------------------------------------------------------------------------

### Dades del document

Número de DOGV
:   9178

Data del DOGV
:   21-09-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/9085


Data del document
:   26-04-2021

Organisme emissor
:   Diputacio Provincial d'Alacant

Tipus de document
:   Anunci

Descriptors 

:   * concurs administratiu

Convocatòria i bases reguladores del procés selectiu per a cobrir una plaça de tècnic o tècnica de suport. [2021/9085]  
En el Butlletí Oficial de la Província d'Alacant número 69, de data 14 d'abril de 2021, es publiquen les bases íntegres de les proves selectives, aprovades i convocades per un acord de la Junta de Govern adoptat en sessió ordinària celebrada el 31 de març de 2021, en virtut de les competències delegades per resolució del president número 2946, de 24 de juliol de 2019, per a cobrir pel procediment de concurs oposició, una plaça de tècnic de suport, pel torn lliure d'estabilització d'ocupació, vacant en la plantilla d'aquesta Diputació Provincial, i incloses en l'oferta d'ocupació pública per a l'any 2018.  
Aquesta plaça està inclosa en l'escala d'administració especial, subescala de serveis especials, dotada amb els emoluments corresponents al subgrup de classificació C1, de l'article 76 del text refós de l'Estatut Bàsic de l'Empleat públic, i altres que hi corresponguen de conformitat amb la normativa vigent.  
La resolució aprovatòria de la llista d'aspirants admesos i exclosos es publicarà en el Butlletí Oficial de la Província d'Alacant. En aquest butlletí s'anunciaran, així mateix, el dia, hora i lloc de celebració del primer exercici de la fase d'oposició, i els successius anuncis de la present convocatòria es publicaran en el tauler d'anuncis de la corporació.  
  
El termini de presentació d'instàncies serà de vint dies hàbils, a comptar de l'endemà de la publicació de l'anunci-extracte en el Boletín Oficial del Estado.  
Cosa que es fa pública en aquest diari oficial, per a coneixement general i dels interessats.  
  
Alacant, 26 d'abril de 2021.- El cap de servei: Francisco J. Tornel Saura. La diputada d'Administració General i Hisenda: María Gómez García. La secretària general: Amparo Koninckx Frasquet.
Diari Oficial de la Generalitat Valenciana


Sumari del DOGV 9154, del 18-08-2021 (2021/8653)

ACORD de 6 d'agost de 2021, del Consell, d'autorització de l'expedient de rescabalament 30/2021 per obligacions contretes en 2020 i 2021.
-----------------------------------------------------------------------------------------------------------------------------------------

### Dades del document

Número de DOGV
:   9154

Data del DOGV
:   18-08-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/8653


Data del document
:   06-08-2021

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Acord

Descriptors 

:   * Vicepresidència i Conselleria d'Igualtat i Polítiques Inclusives

ACORD de 6 d'agost de 2021, del Consell, d'autorització de l'expedient de rescabalament 30/2021 per obligacions contretes en 2020 i 2021. [2021/8653]  
D'acord amb el que disposen els articles 39.5 i 106.3 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions i l'article 28.c de la Llei 5/1983, de 30 de desembre, de la Generalitat, del Consell, a proposta de la vicepresidenta i consellera d'Igualtat i Polítiques Inclusives, el Consell, amb la deliberació prèvia, en la reunió de 6 d'agost de 2021,  
  
  
ACORDA  
  
Primer  
Autoritzar l'aprovació per la persona titular de la Vicepresidència i Conselleria d'Igualtat i Polítiques Inclusives de l'expedient de rescabalament 30/2021 per la gestió integral de centres, d'habitatges tutelats, estades de persones majors i menors, servei de cuina i menjador, neteja i bugaderia, servei contra la legionel·losi, manteniment d'ascensors, manteniment i neteja de jardins, manteniment dels sistemes de detecció i extinció d'incendis, servei d'animació terapèutica, subministrament de productes de neteja i d'alimentació, entre abril i desembre de 2020 i de gener a juny de 2021, per import de 64.187.489,74 - (IVA inclòs).  
  
  
Segon  
Autoritzar la imputació al pressupost de 2021 de les obligacions econòmiques contretes en 2020 per import de 328.985,31 ?.  
  
València, 6 d'agost de 2021  
  
La consellera secretària,  
MÓNICA OLTRA JARQUE
Diari Oficial de la Generalitat Valenciana


Sumari del DOGV 9143, del 04-08-2021 (2021/8371)

Extracte de la Resolució de 12 de juliol de 2021, de la vicerectora de Cultura i Esports de la Universitat de València, per la qual es convoca el I Certamen d'Art Urbà d'Eco-Escultura i s'estableixen les bases que el regulen.
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9143

Data del DOGV
:   04-08-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/8371


Data del document
:   13-07-2021

Organisme emissor
:   Universitat de València

Tipus de document
:   Extracte

Correcció d'errades

 Descriptors 

:   * distinció honorífica

Extracte de la Resolució de 12 de juliol de 2021, de la vicerectora de Cultura i Esports de la Universitat de València, per la qual es convoca el I Certamen d'Art Urbà d'Eco-Escultura i s'estableixen les bases que el regulen. [2021/8371]  
BDNS (identif.): 577728.  
  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, se'n publica l'extracte de la convocatòria, el text complet de la qual es pot consultar en la Base de dades nacional de subvencions:  
http://www.pap.minhap.gob.es/bdnstrans  
  
Primer. Beneficiaris  
Artistes plàstics majors d'edat, de forma individual o per grups.  
  
  
Segon. Objecte  
Premi al projecte d'art urbà d'escultura a realitzar amb materials de reciclatge que entre en relació amb l'entorn social i arquitectònic de la facultat.  
  
Tercer. Bases reguladores  
Les bases reguladores del VI Certamen de Pintura Mural (Art Urbà), estan publicades en l'URL:  
https://n9.cl/lqij5  
  
Quart. Quantia  
Es premiarà la persona o grup seleccionat amb 1.200 €, subjectes a la retenció fiscal corresponent segons la normativa vigent.  
Les despeses de material necessari per a la realització del projecte seran assumides per la Facultat de Ciències Socials, amb un límit màxim de 600 €.  
El concurs podrà declarar-se desert.  
  
Cinqué. Termini de presentació de sol·licituds  
El termini per a la presentació de les sol·licituds comença l'endemà de la publicació en el DOGV i acaba el 8 d'octubre de 2021.  
  
  
Sisé. Altres dades  
S'ha de presentar un projecte.  
  
València, 19 de juliol de 2021.- La rectora, p. d. (DOGV 18.01.2021), la vicerectora de Cultura i Esport: Ester Alba Pagán.
Diari Oficial de la Generalitat Valenciana


Sumari del DOGV 9041, del 15-03-2021 (2021/1945)

Notificació de l'acte dictat en el procediment de liquidació de la societat a guanys numero 1226/2019-H.
--------------------------------------------------------------------------------------------------------

### Dades del document

Número de DOGV
:   9041

Data del DOGV
:   15-03-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/1945


Organisme emissor
:   Jutjat de Primera Instància Número 3 de Dénia

Tipus de document
:   Anunci

Notificació de l'acte dictat en el procediment de liquidació de la societat a guanys numero 1226/2019-H. [2021/1945]  
Marta Moreno Rodríguez, lletrada de l'Administració de justícia del Jutjat de Primera Instància número 3 de Dénia, faig saber que en aquest jutjat s'ha dictat interlocutòria, l'encapçalament i la dispositiva de la qual s'han ordenat publicar adaptats a la Instrucció 6/12, de la Secretaria General de l'Administració de Justícia, relativa a la publicació d'edictes en diaris i butlletins oficials i la protecció de dades, així com al que disposa la Llei orgànica de protecció de dades 15/1999, de 13 de desembre, i que, literalment, és com segueix:  
  
Procediment: liquidació societat de guanys - 001226/2019 -H.  
Demandant: Rosario Ribera Escriva.  
Procurador: Jaime González-Botas Ladrón de Guevara.  
Lletrada: Lara Martínez López.  
Demandat: Juan Frau Paches.  
Jutge/magistrat jutge que la dicta: Javier Alba Marín.  
Dénia, 26 de febrer del 2021.  
Part dispositiva: estima la proposta de liquidació del règim de guanys i aprova la liquidació.  
El text íntegre de la resolució es troba a la disposició de la part en l'oficina judicial.  
Mode d'impugnació: mitjançant un recurs d'apel·lació per a l'Audiència Provincial d'Alacant (art. 455 LECn). El recurs s'ha d'interposar per mitjà d'un escrit presentat en aquest jutjat dins del termini de 20 dies hàbils comptador a partir de l'endemà de la notificació; en aquest, s'han d'exposar les al·legacions en què es basa la impugnació, a més de citar la resolució objecte d'apel·lació i els pronunciaments que impugna, juntament amb la consignació del depòsit corresponent.  
Atés que es desconeix el parador de la part demandada, Juan Frau Paches, estenc aquest edicte perquè li valga de notificació en deguda forma.  
  
Dénia, 1 de març de 2021.- La lletrada de l'Administració de justícia: Marta Moreno Rodríguez.
Diari Oficial de la Generalitat Valenciana


Sumari del DOGV 9039, del 11-03-2021 (2021/1922)

Notificació de la sentència dictada en el judici verbal número 672/2019.
------------------------------------------------------------------------

### Dades del document

Número de DOGV
:   9039

Data del DOGV
:   11-03-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/1922


Organisme emissor
:   Jutjat de Primera Instància i Instrucció Número 1 de Sueca

Tipus de document
:   Edicte

Notificació de la sentència dictada en el judici verbal número 672/2019. [2021/1922]  
En el procediment de judici verbal 672/2019, seguit a instàncies de comunitat de propietaris edifici Begamar, contra Esther Arlandis García i Andrés Company Monleón, s'ha dictat la sentència que, literalment, és com segueix:  
  
«Sentència 122/2020  
Sueca, 20 de novembre de 2020  
Clara España Arbona, magistrada del Jutjat de Primera Instància i Instrucció número 1 de Sueca i del seu partit, he vist les actuacions de judici verbal registrades amb el número 672/2019, promogudes per la procuradora Elisa Bru Fenollar, en nom i representació de la comunitat de propietaris de l'edifici Begamar de Cullera, assistida pel lletrat Vicente Sapiña Cerveró, contra Andrés Company Monleón i Esther Arlandis García, en rebel·lia, en reclamació de 1.799,63 euros.  
  
Dispositiva  
Estime la demanda interposada per la procuradora Elisa Bru Fenollar, en nom i representació de la comunitat de propietaris de l'edifici Begamar de Cullera; en conseqüència, condemne Andrés Company Monleón i Esther Arlandis García a abonar a l'actora la suma de 1.799,63 euros, més els interessos legals, i al pagament de les costes processals.  
Notifiqueu aquesta sentència a les parts i feu-los saber que, en contra, no s'hi pot interposar cap recurs.  
Expediu una testimoniança d'aquesta resolució, que s'unirà a les actuacions, i en quedarà l'original en el llibre de sentències.  
Aquesta és la meua sentència, que pronuncie, mane i signe.»  
  
Publicació. L'estenc jo, lletrada de l'Administració de justícia, per a fer constar que la sentència anterior ha sigut signada i publicada per la magistrada que l'autoritza, el dia de la seua data, mentre celebrava audiència pública. En done fe.  
I, atés que es desconeix el parador dels demandats, Esther Arlandis García i Andrés Company Monleón, expedisc aquest edicte perquè els valga de notificació en deguda forma.  
  
Sueca, 8 de febrer de 2021.- La lletrada de l'Administració de justícia: Amparo Aragó Tur.
Diari Oficial de la Generalitat Valenciana


Sumari del DOGV 9013, del 04-02-2021 (2021/782)

Notificació de la sentència dictada en el procediment de modificació de mesures número 482/2019.
------------------------------------------------------------------------------------------------

### Dades del document

Número de DOGV
:   9013

Data del DOGV
:   04-02-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/782


Organisme emissor
:   Jutjat de Primera Instància i Instrucció Número 1 de Massamagrell

Tipus de document
:   Edicte

Notificació de la sentència dictada en el procediment de modificació de mesures número 482/2019. [2021/782]  
En aquest procediment seguit a instàncies de Jessenia Leonor Sánchez Vera, contra Álex Valerio Gonzales Villasagua, s'ha dictat la sentència que, literalment, és com segueix:  
Sentència núm. 10/2021  
Massamagrell, 25 de gener de 2021.  
Carmen Perelló Faubell, jutgessa del Jutjat de Primera Instància i Instrucció número 1 d'aquesta localitat, he vist i he examinat les actuacions de modificació de mesures paternofilials, seguides amb el número d'ordre 482/2019, a instàncies de Jessenia Leonor Sánchez Vera, representada per la procuradora Montoya Exojo, contra Álex Valerio Gonzales Villasagua, declarat en rebel·lia. Intervé en aquest procediment el Ministeri Fiscal.  
  
«Dispositiva  
Estime parcialment la modificació de mesures presentada per Jessenia Leonor Sánchez Vera, contra Álex Valerio Gonzales Villasagua, modifique la sentència de data 16 de juny de 2015, de manera que s'atribueix l'exercici exclusiu de la pàtria potestat de la menor \*\*\* a Jessenia Leonor Sánchez Vera, i ordene la suspensió del règim de visites així com el període vacacional a favor del progenitor no custodi, Álex Valerio Gonzales Villasagua. Tot això, sense imposar expressament les costes.  
Notifiqueu aquesta resolució a les parts i feu-los saber que, en contra, s'hi pot interposar un recurs d'apel·lació davant d'aquest jutjat, dins del termini de 20 dies, per a l'audiència provincial.  
Expediu i uniu el certificat d'aquesta sentència a les actuacions i inseriu-ne l'original en el llibre de sentències.  
Aquesta és la meua sentència, de la qual es portarà una testimoniança a les actuacions que l'han motivada, que pronuncie, mane i signe.»  
  
I, atés que es desconeix el parador del demandat, Álex Valerio Gonzales Villasagua, expedisc aquest edicte perquè li valga de notificació en deguda forma.  
  
Massamagrell, 25 gener de 2021.- La lletrada de l'Administració de justícia: Encarnación Martínez Pastor.
Diari Oficial de la Generalitat Valenciana


Sumari del DOGV 9117, del 30-06-2021 (2021/7212)

ACORD de 18 de juny de 2021, del Consell, d'autorització de l'expedient de rescabalament 11/2021 per obligacions contretes en 2020 i 2021.
------------------------------------------------------------------------------------------------------------------------------------------

### Dades del document

Número de DOGV
:   9117

Data del DOGV
:   30-06-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/7212


Data del document
:   18-06-2021

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Acord

Descriptors 

:   * Vicepresidència i Conselleria d'Igualtat i Polítiques Inclusives

ACORD de 18 de juny de 2021, del Consell, d'autorització de l'expedient de rescabalament 11/2021 per obligacions contretes en 2020 i 2021. [2021/7212]  
D'acord amb el que disposen els articles 39.5 i 106.3 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions i l'article 28.c de la Llei 5/1983, de 30 de desembre, de la Generalitat, del Consell, a proposta de la vicepresidenta i consellera d'Igualtat i Polítiques Inclusives, el Consell, amb la deliberació prèvia, en la reunió de 18 de juny de 2021,  
  
  
ACORDA  
  
Primer  
Autoritzar l'aprovació per la persona titular de la Vicepresidència i Conselleria d'Igualtat i Polítiques Inclusives de l'expedient de rescabalament 11/2021 per la gestió integral de centres, serveis socials; serveis de manteniment i subministres diversos, entre febrer de 2020 i gener de 2021,per import de 4.873.348,89 € (IVA inclòs).  
  
Segon  
Autoritzar la imputació al pressupost de 2021 de les obligacions econòmiques contretes en 2020 per import de 2.877.740,67 €.  
  
València, 18 de juny de 2021  
  
La consellera secretaria,  
MÓNICA OLTRA JARQUE
Diari Oficial de la Generalitat Valenciana


Sumari del DOGV 9048, del 25-03-2021 (2021/2589)

Notificació de la sentència dictada en el judici verbal número 815/2020.
------------------------------------------------------------------------

### Dades del document

Número de DOGV
:   9048

Data del DOGV
:   25-03-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/2589


Organisme emissor
:   Jutjat de Primera Instància Número 7 d'Alzira

Tipus de document
:   Edicte

Notificació de la sentència dictada en el judici verbal número 815/2020. [2021/2589]  
Antonio Benavent Beneyto, lletrat de l'Administració de justícia del Jutjat de Primera Instància núm. 7, certifique que, en les actuacions a què s'ha fet referència, s'ha dictat la resolució que, copiada en la part que interessa, és com segueix:  
  
Judici verbal (desnonament precari - 250.1.2) [JVP] - 815/2020  
Part demandant: Gramina Homes, SL.  
Part demandada: ocupants ignorats carrer Olivera, 21, d'Algemesí.  
  
Atés que es desconeix el domicili o la residència actuals de la part demandada, mitjançant la provisió de hui, de conformitat amb el que es disposa en els articles 156.4 i 164 de la Llei 1/2000, d'enjudiciament civil, el jutge o la jutgessa ordena la publicació d'aquest edicte en el tauler d'anuncis del jutjat i, si pertoca, en el Diari Oficial de la Generalitat Valenciana, per a portar a efecte la diligència de notificació a la part demandada.  
  
Alzira, 4 de març de 2021.- El lletrat de l'Administració de justícia: Antonio Benavent Beneyto.
Diari Oficial de la Generalitat Valenciana


Sumari del DOGV 9042, del 16-03-2021 (2021/1895)

Informació pública del Pla de participació pública (PPP) de l'estudi d'integració paisatgística per a la implantació d'un centre d'acolliment, educació ambiental i espiritual, en el Pinar dels Sants de Vallada.
------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9042

Data del DOGV
:   16-03-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/1895


Data del document
:   26-02-2021

Organisme emissor
:   Avsa Associacio Valenciana de Solidaritat Amb L'Africa

Tipus de document
:   Anunci

Descriptors 

:   * empresa privada
    * pla d'urbanisme

Informació pública del Pla de participació pública (PPP) de l'estudi d'integració paisatgística per a la implantació d'un centre d'acolliment, educació ambiental i espiritual, en el Pinar dels Sants de Vallada. [2021/1895]  
AVSA ha disposat sotmetre a consulta dels ciutadans i exposar al públic el Pla de participació pública (PPP) per a definir les mesures d'integració paisatgística i altres consideracions, per a ser incorporades a la valoració del paisatge continguda en l'estudi d'integració paisatgística (EIP) que acompanya a la documentació per a la declaració d'interés comunitari (DIC) per a la implantació d'un centre d'acollida, educació ambiental i espiritual, en el Pinar dels Sants de Vallada, promogut per l'Associació Valenciana de Solidaritat amb l'Àfrica (AVSA).   
  
La informació pública que es facilita per a la referida consulta està formada pels següents documents: PPP, versió preliminar de l'EIP i enquesta, i estarà a disposició dels interessats a la pàgina web www.avsavalencia.org i en horari de 10.00 a 13.00 en el Pinar dels Sants, Vallada (sempre que les mesures de la Covid 19 vigents durant el període d'exposició ho permeten).  
Durant el termini de 30 dies naturals des de la publicació d'aquest anunci en el DOGV, qualsevol persona pot consultar la referida documentació i exercir el seu dret a participar en els aspectes paisatgístics de l'actuació, ja siga formulant les observacions i suggeriments que crega convenient en matèria de paisatge o completant l'enquesta que forma part d'aquest PPP.  
Cosa que fem pública per a general coneixement.  
  
Vallada, 26 de febrer de 2021.- El president d'AVSA: Antoni Mira Barberá.
Diari Oficial de la Generalitat Valenciana


Sumari del DOGV 9048, del 25-03-2021 (2021/2566)

Notificació de la sentència dictada en el procediment de divorci contenciós número 1098/2019.
---------------------------------------------------------------------------------------------

### Dades del document

Número de DOGV
:   9048

Data del DOGV
:   25-03-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/2566


Organisme emissor
:   Jutjat de Primera Instància número 26 de València

Tipus de document
:   Edicte

Notificació de la sentència dictada en el procediment de divorci contenciós número 1098/2019. [2021/2566]  
Alicia Ordeig Rabadán, lletrada de l'Administració de justícia del Jutjat de Primera Instància núm. 26 de València, mitjançant aquest edicte, faig saber que, en les actuacions de família, divorci contenciós [DIC] - 001098/2019, seguides a instàncies de Kelly Aybe Lara Ramos, contra Alejandro Gaviria Castrillón, en situació de rebel·lia, en data 15 de gener de 2021, s'ha dictat la sentència que té la dispositiva com segueix:  
  
  
«Dispositiva  
Estime la demanda interposada per Kelly Aybe Lara Ramos, contra Alejandro Gaviria Castrillón, i declare el divorci i la dissolució del matrimoni format pels dos, amb tots els efectes inherents a aquesta declaració.  
No pertoca fer cap pronunciament exprés sobre la imposició de costes.  
Notifiqueu aquesta resolució a les parts i feu-los saber que, en contra, s'hi pot interposar un recurs d'apel·lació que s'ha de presentar per escrit davant d'aquest jutjat, dins del termini de 20 dies, acompanyat del resguard que acredite haver efectuat el depòsit de 50 euros en el compte de depòsits i consignacions d'aquest jutjat, obert en el Banco de Santander, llevat que el recurrent tinga concedit el benefici de justícia gratuïta.  
  
 Aquesta és la meua sentència, que pronuncie, mane i signe.»  
  
 I, perquè valga de notificació en deguda forma al demandat, Alejandro Gaviria Castrillón, en situació de rebel·lia i en parador ignorat, expedisc i signe aquest edicte.  
  
 València, 19 de gener de 2021.- La lletrada de l'Administració de justícia: Alicia Ordeig Rabadán.